Sandblåsing

=Sandblåsing (Sand Blasting/ Abrasive Blasting)=

Prosessen
Sandblåsing er en prosess der det skytes et slipemiddel mot en overflate. Slipemiddelet kan slipe ned en ru overflate, ripe opp en glatt overflate eller fjerne belegg fra en overflate, alt etter hva slags slipemiddel som brukes. Slipemiddelet skytes ut ved trykkluft, vann eller ved en sentrifugemaskin.

media type="youtube" key="aqPiF49DZu4" width="425" height="350"
__Figur 1:__ Denne videoen viser sandblåsing med vann.

Materialer som kan brukes til slipemiddel er f.eks kvartssand, nøtteskall, bakepulver og metallbiter, alt etter ønsket resultat. Sandblåsning med bakepulver kan brukes til å rengjøre kretskort.

For å sandblåse trengs en slange med en dyse som tilføres slipemiddel og en drivkraft som kan være trykkluft eller vann. Prosessen kan utføres i det fri, for store deler, eller det kan benyttes et lukket sandblåsningkammer, for små deler. Kompliserte deler med små og mange innvendige hulrom begrenser muligheten for bruk av sandblåsing.

Materialer
I hovedsak brukes sandblåsing til fjerning av uønsket belegg og til behandling av metalldeler, men det er også mulig å sandblåse andre materialer. For eksempel til fjerning av grafitti på betong- og trefasader, til gravering av stenmonumenter og til matting av glass.

__Figur 2:__ Bilde til venstre viser sandblåsing av en steinfasade, mens på bilde til høyre sandblåses en metalltank.

Økonomi
Sandblåsing er en relativt billig prosess. Kostnadene er avhengig av hvilket slipemiddel som blir brukt.

Miljø
Sandblåsning kan ha store helse- og miljøskadelige effekter. Dette kommer klart fram i figur 4.

__Figur 4:__ Bildet viser sandblåsing av en mettallem og hvilke konsekvenser det har for det nærliggende miljøet.

Spesielt ved bruk og innånding av kvartssand kan det utvikles en dødelig lungesykdom som kalles silikose. Denne sykdommen rammet 5000 personer i Tyrkia der det sandblåses jeans med kvartssand. Som en konsekvens av dette har flere kleskjeder sagt at de vil forby varer som har gjennomgått denne behandlingen.

På grunn av støv, støy og høyhastighets prosjektiler som er tilstede ved sandblåsing er det viktig å bruke omfattende beskyttelsesutstyr som maske og heldekkende drakt. Et annet alternativ er å bruke det lukkede sandblåsningskammeret.

Relaterte prosesser
Sandblåsing kan minne veldig om shot-peening både ved utførelse og resultat, men sandblåsing gir kun en kosmetisk behandling. Shot-peening forbedrer itillegg mekaniske egenskaper. Et alternativ til sandblåsning er høytrykkspyling med vann og kjemikalier. Fordelen med sandblåsning er at den er mer effektiv, mens høytrykkspyling er mer miljøvennlig.

Referanser
= =